Imazighen
n Lmughrib
Tura
t’: Mayssa Racida (Bentveyyeb, nnadvûr)
Mahend
ad niri itxessva negh ad nanri, u mahend ad nanri itxessva negh ad
nari. Wen yesqaren oemmars ad yessen ara ad yawedv mani yexs. Suya necc
twarigh mara war nuri neccin x yexf nnegh ma netraja
ad d asen zi mani huma ad x anegh arin nigh netraja ad yewdva wûregh
zeg wjenna amen neccin nettvesv ad t’ nerqa. Mani tedja twuri n usegrew
(travail, rassemblement) tugha zi zic ghar inuba nnegh zzay s tarezzvan idurar,
zzay s iwyen d tirelli i tmûrt i nufa neccin i nezdegh neccin mebra tazzra n
idammen, mebra imenghan. Inuba nni i d yejjin tamunt d tawiza di marra iyran n
tudart. Mara regnus ssvurufen ghar zzat di tyumi d talghut (information),
wanita i yesseqdacen timizar attvasv zi tmesrayin nnedvni qao, arni ghar s
tawesna d usermed i netwara tmarni di tmazirt nnegh asseggûs awarni wsseggûs.
D taguri d d taqubbanect yesseggûren tamazirt nnegh ghar deffar nigh s tghuri
nnes yesseogizen tejja iwed yeggûr itennedv di tqularect d nettat d icten.
Marra timsal a tarrant zi tmazirt ghar deffar u s manaya ad tfaq ijj n wass ad
taf ixf nnes yescemdv it wakud di nedja ruxa.
Zeg
ughezdis nnedvni, timesrayin d imxumbar i d idaregh nitni s yixf nsen ddakkûren
d ijj n uoani i wmezdugh n tmazirt a mahend ad yeffegh ad ioarq mani mma d
minzi mma. Yarezzu di regnus ad yarber arbar (travail) nni war yufi di tmurt
nnes. Yarezzu ad yesghar tarwa n regnus tighri nni yemmuten di tmurt nnes.
Yarezzu aodar d tyumi i regnus s marra min ghar s d tizemmar maghar tamazirt
nnes war d as tewci tnufsitc i zi d mani ghad yesdvuqqez marra tizemmar nnes u
ad yawedv ad issviwedv tirja nnes d tinni n tmazirt, maghar tmazirt tsekka x
umezdugh zzay s i ghad tgeooed zzay s i ghad tewdva. Ass a nufu d mkur ijjen
ifarrey azzay n taddart nnes wapa, wennedvni ad t’ yecc zman s marra min
yecti wawar n zman d raggûj ad t’ yesseghri. Maca wi yennan izref a, wi t
id yessarsen? Ma d tamesrent? Ma d tadimuqratit? Ma d tiseqqar n ufegan? Nigh d izref n tmazirt wapa?
Attvasv
d iseeqsan mkur ijjen zeg mezdagh yarbuten x weorur nnes yarezzu yasen x
twarriwt, maca ma ad t yaff nigh tghima rebda u am rebda wapa?
Afegan
amazighi axmi “amazighi” asemqar a yeks as tameggit n umughrabi, amazighi
yennuri di tyumi. Awar a war xaf s itesri mghar zi tafernt (élection) ghar
tafernt d awar nigh d tanebdat mahend mkur ijjen ad yawedv min yexs zeg ruqaq
n uzaraf (jugement) ma x tmurt n tirawt oemmars ad yiri ca am rebda wapa. Amec
amazighi wcin as tasghart di talgha n lmughrib am yijen weydud yudef d zi ca n
rgens wapa, ca n timmar n “wazul” d reghnuj am axmi aydud a yecca yeswa
yghra yessen war ghar s bu yemxumbar. Arni ghar s tilizvri (télévision) y
yedjan d tisit n weydud tmazight mmewcen as ineghmisen yudrusen deg wmadval
qao azyen ineghmisen nni x tmura n barra d yemxumbar nsent axmi iwdan nni
imazighen i yedjan ires nsen walu ghar sen ineghmisen i ghad yetwannan. Mara
tittvant itwaggen i ymezdagh n tmazirt a n Lmughrib amec d yusa x yirs n
Ttufali Ttvpar teqqar lmughrib (??) i tegg 90% n imazighen, imazighen a ghar
xezzvaren am ijj n weydud yudef d ghar tmazirt s tseqqar d tmewca ya d as
yemmewcen ad day sent yeddar. Yuss d x yirs n yemgharen i tugha yeddaren ak
uhewwas asebbanyu min ghad inigh nnan x as: belli tudart ak usebbanyu s marra
min tugha day s twafit n izvbazv (possibilité) d tazyudvi n tzeddight s marra
min yeyru wawar a n timsal yif tazeddight a umi neyyura, nteddar di walu,
ntayem d zi walu, neswazzvadv ghar walu...
Ghar
uneggar xsegh ad inigh awar i zi ssentigh u aqa oemmars ad tafed ca mebra ma
ad xaf s tarzud nigh ad tawdvev mani mebra ma ad tuyûred..
(20-9-2002)
kab_Latn ace_Latn kab_Latn sun_Latn est_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn nld_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn lvs_Latn kab_Latn kab_Latn pag_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn gla_Latn kab_Latn kab_Latn unk